ལ་ལྡན་ཡེ་
ཤེས་དཔལ་བཟང་བོའི་ཞལ་སྔ་ནས་ལ་སྙིང་ཐག་པ་ནས་ཕུལ་ཏེ། དགོན་སྡེ་
འདི་ཇི་སྲིད་ནམ་གནས་སུ་རྩ་བའི་ཞལ་བདག་བླ་བྲང་རྒྱལ་མཚན་མཐོན་པོ་
ནས་མཛད་པའི་བཀའ་དྲིན་ཆེ་དགོས་ཞེས་ཞུས་ཤིང་ཕོགས་དང་འགྱེད་ཀྱི་སྐུ་
སྐལ་ཕུད་མཆོད། དེབ་ཡིག་གསལ་བ་ལྟར་འབུལ་བཞིན་པ་དང་། དཀོར་པ་
དགེ་ཁོངས་ཀྱི་སྦྱིན་བདག་ཉེ་སྐོར་བ་རྣམས་ཀྱིས་ཀྱང་གླེང་གཞི་འདི་ལ་
བརྟེན་ནས་གཤིན་གསོན་གྱི་ཆེད་དུ་དད་པ་ཁོ་ནས་བསྔོ་ཞུས་དང་སྐྱབས་
འཇུག་གི་མགོ་ཚུགས་པས་འཕྲིན་ལས་ཀྱི་སྒོ་གཏོད་ཅིང་། དགེ་འདུན་
འདུས་པ་རིན་པོ་ཆེ་ཡང་སྐྱབས་མགོན་རིན་པོ་ཆེའི་བྱིན་རླབས་ཞུགས་སམ་
སྙམ་པ་ལྟ་བུའི་ཚོགས་ཀྱི་ཀུན་སྤྱོད་དཔེ་ཆ་འཛིན་སྐྱོར་རྩོད་གྲྭ་སྨྲ་ལུགས་
གང་ས་ནས་བསམ་ན་དང་བ་འདྲེན་ཞིང་། དེང་དུས་གསར་དུ་ཚུགས་པའི་
ཚོད་ལ་བསམ་ན་ཤིན་ཏུ་ཡ་མཚན་པ་འདི་འདྲ་ཨེ་སྲིད་ན་དཀའ་ལས་
བརྩམས་རིན་ཆོག་འདུག་སྙམ་དུ་བློ་བདེ་ཞིང་ལྷག་པར་དགའ་བ་བསྒོམས་
352

བཀྲ་ཤིས་འབྱུང་གནས་ཀྱི་བཅའ་ཡིག
པའི་ཚོད་ཡོད་ཅིང་། རང་ངོས་ནས་ཀྱང་སྐྱབས་མགོན་རིན་པོ་ཆེའི་འཕྲིན་
ལས་ཀྱི་ཞབས་འདེགས་ཁོ་ནར་བསམ་ནས། ཆོས་ཐོག་སོ་སོའི་ཇ་ཚུལ་
ཕོགས་ཐེབས་སོགས་སྦྱོར་འཇགས་སྔར་བྱས་དང་། སྤྱི་སོའི་ཐབ་ཆས། ཁལ་
རྟ་སྒ་ཆ་གདན་ཆ་སོགས་སྦྱོར་འཇགས་བསྒྲུབ་འདུན་ཤིན་ཏུ་ཆེ་བས་ཟང་
ཟིང་གི་སྒོ་ནས་ཀྱང་འཛིན་སྐྱོང་མི་དམན་པའི་ཁུར་བླངས་ཤིང་། ཆོས་ཀྱི་
ངོས་ནས་བསམ་བློ་ཞིབ་ཏུ་བཏང་ན་རང་ངོས་ནས་ཤེས་རྒྱུད་ཆོས་དང་མི་
མཐུན་པའི་ཆོས་བཤད་ནེ་ཙོའི་ཁ་ཏོན་དང་ཁྱད་པར་མ་མཆིས་ཤིང་། སྙིགས་
མ་ལྔ་ཆེས་ཆེར་བདོ་བས། དེང་དུས་གདུལ་བྱའི་བློའི་མཐུ་ཤིན་ཏུ་དམན་
པས་ཉན་བཤད་ཇི་ཙམ་འབད་ཀྱང་ཚིག་སྤྱི་རྐྱང་བའི་གོ་བ་ཙམ་ལས་དོན་གྱི་
གནད་ཕིགས་ཤིང་ཤེས་རྒྱུད་ཆོས་དང་འདྲེས་པའི་བློ་སྐྱེད་འོང་དཀའ་ཞིང་
ཆོས་ལ་བརྟེན་པའི་སྡིག་པ་ཡང་ཞར་དང་ཞོར་དུ་འབྱུང་ཉེན་འདུག་ནའང་།
གཅིག་ཏུ་ན་བཀའ་བསྟན་བཅོས་དྲི་མ་མེད་པ་དང་བླ་མ་དམ་པ་རྣམས་ཀྱི་
གསུང་སྐྱོར་ཟློས་བྱས་པས་གོ་རྒྱུ་མ་བྱུང་ཡང་འཆད་པོ་ཉན་པོ་གཉིས་ཀ་ལ་
འཆད་ཉན་གྱི་བག་ཆགས་འཇོག་རྒྱུ་ཡོད་ཅིང་། སྔོན་གྱི་བྱུང་བ་མང་བོ་དང་
བསྟུན་ནའང་ཞིང་གི་སྟོབས་ཀྱིས་ཐར་བ་དང་ཐམས་ཅད་མཁྱེན་པའི་བག་
ཆགས་ཐེབས་པ་ཡོད་འདུག་པས་དགོས་པ་ཆེ་སྙམ་ཞིང་། གཉིས་སུ་ན་
བསྟན་པའི་གཟུགས་བརྙན་ཙམ་པོ་འདིའི་རྒྱུན་ལ་ཕན་པ་ཨེ་སྲིད་སྙམ་པ་
དང་། · གསུམ་དུ་ན་རང་གར་བསྡད་ནའང་སྡིག་པ་གསོག་པ་ལས་མེད་པས་
:
353

ཨ་རིག་དགེ་བཤེས་ཆེན་མོའི་གསུང་འབུམ།
སྡིག་པ་གསོག་པ་མཉམ་པོ་ལ། གང་ལ་གནོད་པ་བྱས་ཀྱང་བདེ་འབྲེལ་བ། །
བདེ་བའི་འབྱུང་གནས་ཞེས་དང་། བདེ་གཤེགས་སྐུ་གཟུགས་རྩིག་ངོས་བྲིས་
པ་ལ། །འཁྲུགས་བཞིན་པ་ཡི་སེམས་ཀྱིས་བལྟས་ན་ཡང་། །དེ་དག་རིམ་གྱིས་
སངས་རྒྱས་བྱེ་བ་མཐོང་། །ཞེས་གསུངས་པ་ལྟར། ངན་འབྲེལ་རེ་ཐོགས་
ནའང་འཕྲལ་ཉེས་དམིགས་ཡོད་ཀྱང་ཕུགས་གཏན་དུ་བདེ་བའི་བག་ཆགས་
འཇོག་པའི་དགོས་པ་ཡོད་པར་གཟིགས་ནས། བསྟན་པ་རིན་པོ་ཆེ་འཇིག་
རྟེན་དུ་བཞག་པ་ཡང་དཔེར་ན་སྨན་པ་མཁས་པས་ཕུགས་ཀྱི་ནད་ཚབས་
ཤིན་ཏུ་ཆེ་བ་འབྱང་བའི་ཆེད་དུ་འཕྲལ་གྱི་ཟུག་གཟེར་ལ་མི་བསམ་པར་སྨན་
དཔྱད་རྣོན་པོ་གཏོང་བ་བཞིན་ཡིན་པས། སྔར་འཁོར་བར་འཁྱམས་རིང་ལ་
ལུས་ལོངས་སྤྱོད་བྱ་བྱེད་དེ་ཙམ་ཞིག་དོན་མེད་དུ་སོང་བ་ལ་བསམ་ན།
ཕུགས་སུ་ཐར་བ་དང་ཐམས་ཅད་མཁྱེན་པའི་གོ་འཕང་ཐོབ་པའི་ཕན་ཡོན་
དང་དགོས་པ་ཅུང་ཟད་རེ་ཡོད་ཀྱང་། དེའི་ཆེད་དུ་ཚེ་འདི་ཕྱི་ཐམས་ཅད་ཀྱི་
སྡུག་བསྔལ་ཁྱད་དུ་གསོད་རིན་ཆོག་འདུག་སྙམ་དུ་བསམ་ནས་ལམ་རིམ་
སྔགས་རིམ་གཉིས་ཀའི་འཛིན་གྲྭ་ལ། ལམ་རིམ་ཆེན་མོ་དང་སྔགས་རིམ་
ཆེན་མོ་འཛིན་ཆོས་ཀྱི་ཚུལ་དུ་བརྩི་བཞག་གཏོང་བ་སོགས་འབད་རྩོལ་ཆེར་
བྱས་ནས་འཆད་ཉན་གྱི་རྒྱུན་ཚུགས་པ་གོང་ནས་གོང་དུ་འཕེལ་བཞིན་པ་
འདི་ལགས་སོ། །
གཉིས་པ་འཇུག་སྒོ་དང་ཇི་ལྟར་འཇུག་པའི་ཚུལ་ནི། ཆོས་སྡེ་འདིར་
354

བཀྲ་ཤིས་འབྱུང་གནས་ཀྱི་བཅའ་ཡིག
ཐོག་མར་མང་ཇའི་ཚོགས་སུ་འཇུག་པ་ལ། རྟེན་གྱི་ཁྱད་པར་རྗེས་བཅས་ཀྱི་
སྐབས་ནས་འབྱུང་བའི་རབ་ཏུ་བྱུང་བའི་ལོ་གྲངས་སུ་སོན་ངེས་པ། རབ་ཏུ་
བྱུང་བའི་ཚུལ་ཁྲིམས་རྣམ་པར་དག་དང་ལྡན་པ་གཞིར་བཞག་པའི་སྟེང་དུ།
སྡོམ་པ་གནས་པ། མཛེས་པ། ཁྱད་པར་དུ་འགྱུར་པའི་བར་ཆད་མཐའ་དག་
དང་བྲལ་བ། སྔོན་ནས་ནག་ཆང་རྐུས་སོགས་ཀྱི་ཁ་སྨྲས་ཙམ་གྱིས་ཀྱང་མ་
ཕོག་ཅིང་། དགོན་སྡེ་གཞན་ནས་ལས་སྣེར་བསྡོས་པ་དང་། ཉེས་བྱས་ཕྱིར་
མ་བཅོས་པར་ཐོན་པ་དང་། ནག་ཅན་གནས་དབྱུང་དང་དགེ་འདུན་གྱི་སྡེ་
ཕན་ཚུན་གྱི་དཀྲུག་གཞིའི་རྐྱེན་དུ་འགྱུར་པའི་གླེང་གཞི་ཙམ་ཡང་མ་བྱུང་
བའི་གཙང་སིང་ངེ་བ་ཞིག་ངེས་པར་དགོས།
བསམ་པའི་ཁྱད་པར་སྙིང་ནས་ཆོས་དོན་དུ་གཉེར་ཞིང་ཐོས་བསམ་ལ་
བརྩོན་འདོད་དྲག་པོ་དང་ལྡན་པ། གཡོ་རྒྱུ་མེད་པའི་བསམ་པ་དྲང་ཞིང་བག་
ཡོད་པ་ཞིག་དགོས།
ཡོ་བྱད་ཀྱི་ཁྱད་པར། གཟན། ཤམ་ཐབས། རྩེ་ཞྭ། ཟླ་གམ། གདིང་བ།
འགག་རིང་ཐུང་། ཆབ་བླུག སྐ་རགས་ཚུན་གྱི་ཡོ་བྱད་རྣམས་ལེགས་པར་
ཚང་ཞིང་། ལོ་གྲངས་བཅུ་ལས་མི་ཉུང་ཡང་ཕ་མ་ཉེ་དུ་རང་གི་སྡེ་དཔོན་
སོགས་ཀྱི་གཞན་དབང་དུ་སོང་ནས་སྒྲིག་ལམ་འཁུར་མི་ནུས་པའི་རིགས་
ཅན་དང་། འཚོ་བ་མ་ཕྱིད་པ་དང་ཁྲལ་སོགས་ཀྱི་འཇིགས་སྐྱོབ་ཀྱི་ཕྱིར་དུ་
འཇུག་ས་གཏན་ནས་མེད་ཅིང་། ཡིད་མི་ཆེས་པའི་རིགས་ཡིན་ན། གང་
355

ཨ་རིག་དགེ་བཤེས་ཆེན་མོའི་གསུང་འབུམ།
གིས་བརྟེན་བསྐོར་བྱས་པའི་སྤྱི་ཁང་དེའི་རྒན་པ་རེ་ཁག་ཐེག་བྱེད་དུ་འཇུག
ཚོགས་སུ་མ་ཞུགས་གོང་དུ་བླ་བྲང་ཆེན་མོ་དང་། དགེ་བསྐོས་གཉིས་ལ་
གནས་ཚུལ་གྱི་སྙན་གསན་ཞུས་ནས་འཇུག་པ་མ་གཏོགས། ལས་སྣེ་གཞན་
དང་གྲྭ་པ་གཞན་གྱིས་རང་བསམ་གྱིས་ཚོགས་སུ་འཇུག་ས་མེད། བཅུག་ན་
འཇུག་མཁན་ལ་མང་ཇ་སྙན་དར་གཅོད། སྔར་རབ་བྱུང་མ་ཡིན་པའི་རིགས་
ཡིན་ན་མང་ཇ་འགག་ཇ་བྱས་ནས་ཀློག་ཡིག་དང་འདོན་ཆ་བྱང་བར་བྱེད་དུ་
འཇུག་པ་ལས་རབ་བྱུང་མ་བསྒྲུབས་གོང་དུ་ཚོགས་སུ་མི་གཞུག ཆོས་གྲྭར་
འཇུག་སྒོ་ལ་ཆོས་ཐོག་བརྒྱད་ཡོད་ཅིང་། དེ་ཡང་ཆོས་ཐོག་གང་ཡིན་གྱི་
དཀྱིལ་ཚུན་ཆད་དུ་འཇུག་སྒོ་ཡོད་ཀྱི། དེ་ཕན་ཆད་དུ་ཆོས་ཐོག་དེའི་འཇུག་
སྒོ་མེད། ཆོས་ཐོག་གང་དུ་འཇུག་ཀྱང་མང་ཇའི་འཇུག་སྒོ་དེ་གཞིར་བཞག་
པའི་སྟེང་དུ་རྒྱལ་དབང་ལྔ་བ་ཆེན་པོའི་དུས་སུ་བསྒྲིགས་པའི་དབུས་འགྱུར་
ཆོས་སྤྱོད་རབ་གསལ་ལྟར་གྱི་སྐྱབས་སེམས་ནས་སྤྱན་འདྲེན་ཁྲུས་གསོལ་གྱི་
བར་དང་། ལེགས་བྲིས་མ། ལྟུང་བཤགས། བླ་མ་རྡོར་འཛིན་མ། གནས་
བཅུ་ཕྱག་མཆོད། སྒྲོལ་ཤེར། གདུགས་དཀར་རྣམས་དང་། མཁྱེན་སྲིད་མ།
མཁའ་མཉམ་མ། རྗེ་བཙུན་ཆོས་རྒྱལ་མ། དཔལ་ལྡན་ཡོན་ཏན་མ། ཀུན་
རིག འཇིགས་བྱེད་བཅུ་གསུམ་མ། ཆོས་རྒྱལ་ཕྱི་ནང་གསང་གསུམ་གྱི་གཏོར་
འབུལ། རྟ་མགྲིན་ཡང་གསང་། ལྕམ་སྲིང་། ལྷ་མོ། ཐ་འོག དམ་ཅན། རྨ་
ཆེན། གཞི་བདག་རྣམས་ཀྱི་གཏོར་འབུལ། བསྟན་པ་འབར་བའི་སྨོན་ལམ་
356

བཀྲ་ཤིས་འབྱུང་གནས་ཀྱི་བཅའ་ཡིག
བཅས་བློ་འཛིན་དང་ཡིག་ཀློག་བྱང་རྒྱུགས་འབུལ་དགོས་ཤིང་། དེ་རྣམས་ཀྱི་
རྒྱུགས་མ་འཕྲོད་བར་དུ་བསམ་ཤེས་མ་གཏོགས་དགེ་རྒན་མ་བསྟེན་པར་ཐབ་
ཚོ་ལོགས་སུ་བྱེད་ས་མེད། ཆོས་ཐོག་རེ་ཚུགས་པའི་སྔ་ཉིན་བླ་བྲང་སྐུ་དངོས་
སམ་སྐུ་ཚབ་གཅིག་དང་། དབུ་ཆོས་གཉིས་དང་བཅས་པས་རྒྱུགས་ལེན་ཞིང་།
འདོན་ཆ་དང་ཡིག་ཀློག་བྱང་བོ་མེད་རིགས་དང༌། འདོན་ཆ་ཚང་མ་མ་ཟིན་
པ་རྣམས་རེ་ཞིག་བར་དུ་ཆོས་གྲྭར་མི་གཞུག་ཅིང་ཆོས་ཐོག་གཉིས་གསུམ་
ཚུན་ལ་རྒྱུགས་འཕྲོད་དགོས་པའི་དོ་དམ་དེ་ཀའི་དགེ་རྒན་དང་བཅས་པ་ལ་
བྱེད། འབྱོར་བ་ཡོད་རིགས་ཡིན་ཕྱིན་མང་ཇའི་ཚོགས་དང་ཆོས་གྲྭར་འཇུག་
ཚེ། བླ་བྲང་དུ་གསོལ་ཇ་ལྟིར་རི་གང་རེ་དང་ཁ་བཏགས་རེས་མཇལ་དར་ཞུ།
འབྱོར་བ་མེད་རིགས་ཡིན་ན་མེད་ཀྱང་ཆོག སྐུ་སྐྱེས་རྣམས་དང་གྲལ་འདོན་
འོས་པའི་ཆོས་མཛད་ཡིན་ཚེ་རབ་མང་འགྱེད་གཉིས་ཀ་དེ་ཙམ་མ་བྱུང་ཡང་
བསྟན་པའི་བདག་པོའི་སྙན་དར་སོགས་གསུམ། རང་ཅག་གི་སྐྱབས་མགོན་
པཎ་ཆེན་ཐམས་ཅད་མཁྱེན་གཟིགས་ཆེན་པོར་ལྔ་ཚན་རེ། བླ་བྲང་ཆེན་
མོར་སུམ་ཚན་རེ། དབུ་ཆོས་གཉིས་སོགས་ལས་སྣེ་རྣམས་ལ་སྣེ་བཞག་རེ་
དང་། མང་ཇ་སྦྱོར་སྦྲེལ་རེ་ངེས་པར་གཏོང་། ཆོས་གྲྭར་འཇུག་ཕྱིན་ཆད་
དགེ་ཚུལ་སློང་གང་རུང་གི་སྡོམ་ལྡན་ཞིག་ངེས་པར་དགོས་ཀྱི་རབ་བྱུང་ཙམ་
གྱིས་མི་ཆོག ཚོགས་དང་ཆོས་གྲྭར་དགེ་བསྐོས་ལ་རྒན་པ་རེས་ངོ་སྦྱོར་ཞུས་
ནས་འཇུག་ཅིང་། ཞུགས་ཟིན་པ་དང་གྲལ་མཚམས་སོགས་དགེ་བསྐོས་ཀྱིས་
357

ཨ་རིག་དགེ་བཤེས་ཆེན་མོའི་གསུང་འབུམ།
བཀོད་འདོམས་བྱས་ནས་འཇོག་ཅིང་། ཆོས་གྲྭའི་སྐབས་སུ་ལོ་གྲངས་སུམ་
བཅུ་ཐམ་པ་ཡར་མ་ཐལ་བ་རྣམས། དང་པོ་ནས་བསྡུས་གྲྭ་ནས་འཇུག་པ་མ་
གཏོགས་འཛིན་གྲྭ་གོང་ནས་འཇུག་ས་མེད། སུམ་ཅུ་ཡར་ཐལ་བའི་རིགས་
ལམ་རིམ་ཆེན་མོ་དང་། སྔགས་རིམ་ཆེན་མོའི་འཛིན་གྲྭ་གང་འོས་སུ་དགེ་
བསྐོས་ཀྱིས་སྐྱེལ་ཞིང་འཇུག་དགོས་པ་ཡིན་ནོ། །
གཉིས་པ་ཞུགས་ནས་འགྲིགས་ཉམས་སུ་བླང་བའི་རིམ་པ་ལ་གཉིས་
ལས། བཤད་སྒྲུབ་འཕེལ་ཞིང་ལས་སུ་བྱ་བ་འགྲུབ་བའི་གཞི་དགེ་འདུན་
ཐུགས་མཐུན་པ་དགོས་པའི་སྒྲུབ་བྱེད་དང་། འགྲིག་ལམ་དངོས་གཞིའོ། །
དང་པོ་ནི། སོ་སོར་ཐར་བའི་མདོ་ལས། སངས་རྒྱས་རྣམས་ནི་འབྱུང་བ་
བདེ། །ཆོས་བསྟན་པ་ཡང་བདེ་བ་ཡིན། །དགེ་འདུན་མཐུན་པ་བདེ་བ་སྟེ། །
མཐུན་པ་རྣམས་ཀྱི་དཀའ་ཐུབ་བདེ། །ཞེས་གསུངས་པ་ལྟར། སྲིད་ཞིའི་བདེ་
ལེགས་ཐམས་ཅད་ཀྱི་རྩ་བ་ཚུགས་པ་ནི། སངས་རྒྱས་འཇིག་རྟེན་དུ་བྱོན་
ནས་དམ་པའི་ཆོས་སྟོན་པ་དང་། ཆོས་ཉམས་སུ་ལེན་པའི་དགེ་འདུན་ལྟ་བ་
དང་སྤྱོད་པ་མཐུན་ཞིང་ཟས་བསོད་སྙོམས་དང་། གོས་ཕྱག་དར་ཁྲོད་དང་།
གནས་མལ་ཤིང་དྲུང་དང་། སྨན་བཀུས་ཏེ་བོར་བ་སྟེ་ཚངས་སྤྱོད་འཕེལ་
བའི་གནས་དང་། དགེ་སྦྱོང་དུ་བྱེད་པའི་ཆོས་བཞི་ལ་གནས་ཏེ་ཐོག་མ་མེད་
པ་ནས་འཕེལ་ཞིང་རྒྱས་པའི་ཆགས་སོགས་ཉོན་མོངས་པ་མངོན་གྱུར་དྲག་
པོ་མང་བོ་སྐད་ཅིག་སྐད་ཅིག་ལ་འབྱུང་བ་རྣམས་ཟིལ་གྱིས་མནན་ནས་
358

བཀྲ་ཤིས་འབྱུང་གནས་ཀྱི་བཅའ་ཡིག
ཚངས་པར་སྤྱོད་པའི་བསླབ་བྱ་བྱ་དཀའ་བ་མཐའ་ཡས་པ་ལ་སློབ་པའི་དཀའ་
སྤྱད་ཅི་བྱུང་ཡང་བསྲན་ཐུབ་པར་བྱས་ཏེ་བསླབ་པ་གསུམ་ལ་བརྩོན་པ་ལ་
རག་ལས་པས། ” རང་རེའི་དགེ་འདུན་གྱི་སྡེ་འདི་ལྟ་བུ་བཙུགས་པ་ཡང་
དགོས་པ་ཚེ་འདིའི་ཁེ་འདོད་གྲགས་འདོད་ཀྱི་ཕྱིར་མ་ཡིན་གྱི། སྤྱིར་སངས་
རྒྱས་ཀྱི་བསྟན་པ། སེམས་ཅན་གྱི་བདེ་སྐྱིད། ཡང་སྒོས་རང་རེ་སྦྱིན་བདག་
དང་བཅས་པའི་འཇིག་རྟེན་ཕྱི་མ་ཕན་ཆད་ཀྱི་མངོན་མཐོ་དང་ངེས་ལེགས།
ཐར་བ་དང་ཐམས་ཅད་མཁྱེན་པའི་བག་ཆགས་ཤིག་ཐེབས་པའི་ཕྱིར་ཡིན་
པས། དེའི་རྩ་བ་ཐུགས་མཐུན་ཞིང་ཁྲིམས་གཙང་བའི་སྒོ་ནས་བཤད་སྒྲུབ་ལ་
བརྩོན་དགོས་པ་ཡིན། ཐུགས་མཐུན་པའི་རྩ་བ་ཡང་སྤྱིར་རང་གཞན་དང་ཉེ་
རིང་སོགས་ལ་ཆགས་སྡང་གི་དབང་དུ་མ་སོང་ཞིང་། ཁྱད་པར་དུ་བླ་དཔོན་
གྲྭ་རིགས་ཡུལ་ཚན་མི་ཚན། དགེ་རྒན་དང་དགེ་ཕྲུག་གི་ཕྱོགས་རིས་སུ་
གཅོད་པའི་ཕྱོགས་ཞེན་སྤོང་བ་གཙོ་བོ་ཡིན་པས། སྡེ་འདིར་ཞུགས་ཕྱིན་རང་
རེ་རྣམས་ཀྱི་རྩ་བའི་བདག་པོ་སྐྱབས་མགོན་པཎ་ཆེན་ཐམས་ཅད་མཁྱེན་པ་
ཡིན་པས། དཔེར་ན། བཀྲ་ཤིས་ལྷུན་པོའི་གྲྭ་ཚང་ཞིག་ཏུ་ཞུགས་པ་ལྟར་ལས།
ཐག་ཉེ་རིང་བོད་སོག་ཕན་ཚུན་མགོ་མཐོ་དམན་དང་ཁས་དྲག་ཞན་འོང་དོན་
མེད། བཅའ་ཡིག་གི་བདག་པོ་དང་འགྲིག་ལམ་ཆོས་འཆད་ཉན་སོགས་གང་
ཅིའི་འགན་ཁུར་གཙོ་བོ་བླ་བྲང་ཆེན་མོ་ན་བཞུགས་པའི་དཔོན་སློབ་ཁྲི་བས་
མཛད་ནས་མགོ་འོག་ལུས་ཆུགས་ཀྱིས་ཟུར་འཆད་དཔོན་སློབ་ཁྲི་གདན་ཟུར་
359

ཨ་རིག་དགེ་བཤེས་ཆེན་མོའི་གསུང་འབུམ།
དང་། དགེ་བསྐོས་སོགས་གནས་བརྟན་བགྲེས་པ་རྣམས་ཀྱི་ངག་བཀོད་གང་
ཡིན་ལས་འདའ་ས་མེད་ཅིང་། དགེ་བསྐོས་ཀྱིས་མཛུབ་མོ་གང་བསྟན་ཤར་
ལས། ལག་ལན་ལྟ་ཞོག་ཁ་ལན་སློག་པ་བྱུང་ཕྱིན་མང་ཇ་སྙན་དར་དགེ་
བསྐོས་རང་ལ་དགུ་ཚན་རེའི་བཤགས་པ་འབུལ། ཁྱད་པར་དུ་བོད་སོག་གི་
ཕྱོགས་རིས་སུ་གཅོད་པ་དང་། རང་རྒྱལ་གཞན་ཕམ་གྱི་བསམ་པས་
འདུན་མི་མཐུན་པའི་དཀྲུག་ཤིང་དུ་འགྲོ་བ་དང་། བླ་མ་ལས་སྣེ་གྲྭ་རིགས་
སྦྱིན་བདག་གི་བར་ལ་ཕྲ་མ་བྱེད་མི་བྱུང་ཚེ་ཡལ་བར་འདོར་མི་རུང་བས། བླ་
མ་ལས་སྣེ་ཤེད་བསྡེབས་ནས་ནག་ཆེ་རིགས་གང་ཡིན་གནས་ནས་དབྱུང་
ཞིང་། དེ་མིན་རྣམས་ཉེས་བཤགས་ཆད་བསྒྲུབས་ཕྱིན་ཆད་མིག་ལྟོས་ལ་ཕན་
ངེས་པས་ཚར་གཅོད་དགོས་ཤིང་། དེ་འདྲའི་ནག་ཅན་ལ་དགེ་འདུན་སྤྱི་
ཁྲིམས་བཅད་པ་ལ་བླ་དཔོན་ཡུལ་ཚན་གྱི་མི་དཔུང་གྲྭ་བསྡེབས་ཀྱིས་ངན་
རྒྱབ་བྱེད་མཁན་བྱུང་ཕྱིན། རང་ཅག་གི་སྐྱབས་མགོན་ཐམས་ཅད་མཁྱེན་
པའི་ཞབས་པད་ནས་གོང་མ་བདག་པོ་ཆེན་པོའི་འཚམས་ཞུར་ཕེབས་མཁན་
གྱི་མི་སྣ་སུ་ཡིན་ལ་བཅའ་ཡིག་སྤྱན་འབེབ་ཞུས་ནས་གཏེ་བོ་སྡེ་ཚན་དང་
བཅས་པ་དགོན་པ་ནས་ཡུལ་བཏོན་ནས་གཏོང་དགོས། གཞན་འབྲོག་སོགས་
ནས་ངན་རྒྱབ་བྱེད་པ་བྱུང་ན་མདོ་སྒྲུབ་བྱེད།
མཚན་ཉིད་དང་ཆོག་གྲྭ་རིག་གནས་ལ་སློབ་མཁན་ཅི་ཙམ་རྒྱས་ཀྱང་
ཞལ་འདོན་སོ་སོར་མཛད་དགོས་དང་། བསླབ་སྦྱངས་སོ་སོར་མཛད་དགོས་
360

བཀྲ་ཤིས་འབྱུང་གནས་ཀྱི་བཅའ་ཡིག
བགོ་བའི་ཚེ་སྤུས་ཀ་འདེམས་ས་མེད། སྤུས་ཀ་ལེན་མི་མ་བྱུང་ན་ཐམས་ཅད་
པ་མ་གཏོགས་ཟང་ཟིང་གི་འདུ་སྒོ་སོ་སོར་བྱེད་ས་གཏན་ནས་མེད། སྤྱི་ཟོག་
འདོད་བསྟུན་གྱིས་རིན་གོང་ཕབ་ནས་ལེན་མཁན་འོང་བ་བྱེད་ཅིང་། སྤུས་
བཟང་ངེས་ལེན་ལ་ཁ་མ་འཆམས་ན་རྒྱན་བཀྱེ་བ་ལས་ཁ་དབང་གིས་མི་
འཁྱེར་ཞིང་། སུས་བཟ